Аофициалтә хәҭа ашьҭахь ачемпионат аиҿкааҩцәеи алахәылацәеи, акыр зҵазкуа аныҳәа аартра рыдиныҳәалеит Аԥсны аҳәынҭқарра ахада Рауль Ҳаџьымба.
"Иахьа Аҟәа имҩаԥысуа жәларбжьаратәи аспорт ныҳәа ус дууп ҳтәыла аҭоурых аҟны. Уи аҽазыҟаҵара мҩаԥысуан ҭакԥхықәра дула. Ихьыԥшым ашьапылампыл хеидкылақәа рфедерациа ҳтәылаҿы имҩаԥнаго ачемпионат иаргәырӷьеит аԥсуа жәлар. Ҳара ҳмилаҭ ашьапылампыл иамоуп атрадициа бзиақәа, аԥсуа шьапылампыл асыҩцәа рҟазара акырынтә ишьақәдырӷәӷәахьеит. Аҵыхәтәантәи ашықәсқәа рзы ҳтәылаҿы ирызҳаит ашьапылампыл иазҿлымҳау аҿар. Агәра згоит уаанӡатәи аиааира дуқәа еихазҳауа аспортсменцәа зну амҩаҟны аихьӡара ҿыцқәа шаадырԥшуа. Арҭ амшқәа раан ҳтәылаҿы ConIFA амчала имҩаԥысуа ахәмаррақәа шьаҿа ӷәӷәаны иҟалоит аԥсуа спорт абираҟ иҳаракны ашьҭыхраз ", — ҳәа иҳәеит атәыла Ахада Рауль Ҳаџьымба.
Лаҵарамза 29 аҽны ирылагоит ачемпионат ахәмаррақәа. Атурнир иалахәуп 12 команда.